Gstanzl

S**'Gstanzl** is a boarische Liadform, moast ois Spottgsang. Es san Vierzeila, de ibawiegend im Drei-Viatl-Takt und nua vo de Buama gsunga wern.

## Heakumft und Vabroadung

#### Heakumft

S'Wort kimmt woascheinli ausm Italienischn, wo 'stanza* oafoch Strophn hoasst.

Je noch Heakumft wern de Gstanzln aa *Schnadderhüpfl, Schanderhagge, Stückl, Possen-, Trutz- und Spitzliedln, Schleifer, Haarbrecher-Gsangln, Plopper- und Pleppa(lieder), Schwatzliedln, Flausen und Schmetterliedln, G’setzln, Basseln, Vierzeilige, Kurschza Liadlan, Schelmeliedle, chorze Liedle, Rappedietzle, Schlumperliedla oder Rundas*, usw. gnennt.

====Vabroadung====

Gstanzln gibts vor oim in [[Östareich]] und [[Bayern]], bsundas in [[Obabayern]], [[Soizburg]], [[Obaöstareich]] und [[Tirol]].

De Schnaderhüpfl kennt ma dagegn in in da [[Schweiz]], in [[Schwobm]], [[Elsass]], [[Thüringen]], Obersachsn und Schlesien.

In ganz [[Eiropa]] gibts ähnliche Liadforman. Dazua ghean a de [[Limerick]]s.

Vui vo de oipnländischn Liada san eigentli Gstanzlliada. Des hoaßt, das de aus mehran Gstanzln zsammgstejt san, de in bestimmta Foign zsammghean. Oft weadn de Strophn mit an [[Jodler]] obgschlossn.

== Beispui ==

====Boarisch Hiasl====

Dees Hiasl-Liad hod no vui mehr Strophn, dees san nur de easchtn vier:

I bin da [[Matthias Klostermayr|boarisch Hiasl]]<br/>
koa Kugl geht mar ei<br/>
drum fiacht i aa koan Jaga<br/>
und soits da Deifi sei

Im Woid drauss is mei Hoamat<br/>
Im Woid drauss is mei Lebm<br/>
Do schiass i Reh und Hirschal<br/>
Und Wuidschwein aa danebm.

Wos soi i mi aa fiachtn<br/>
mei Kugl trifft jo guat<br/>
und wann de Stroafn kemma<br/>
dees sogt ma zeascht mei Gmuat

Und wanns mi aa umringa<br/>
de dumma Eslkepf<br/>
segns mi, in boarisch Hiasl<br/>
so laffas glei, de Trepf.

== Grundregln ==

* Gstanzln hom in da Regel 4x5 Suibn. Oba a poa Suibn mehr oda weniga san durchaus meglich.
* A Gstanzl hod zwoa Verszein, de si in da Regl am End reiman miassn. Oba a de easchte Zein ko si aa mid da zwoatn reiman und de dritte mit da viatn

== Gstanzl Inhoid ==

[[Diandl]]n und Sex, Stänkarein, Spott gegn de Obrigkeit und Kirchn san de haifigstn Gstanzlthemen. Weidare Themen san Brauchtum und [[Hoamat]]. Es gibt owa aa Nonsens-Gstanzln aus Spaß an da Freid.

====Liabschoft und Sex==== 
Meistns zwoadeitig oda aa oadeitig; dees is aa s'beliabtaste Gstanzlthema:

Mei Vadda is a Bäcka, <br/>
A Bäcka, bin aa i, <br/>
Mei Vadda backt de Semmen, <br/>
und de Weiba de back i. <br/>
<br/>
Hob a niglnoglneis Kammal<br/>
und a niglnoglneis Bett, <br/>
und a niglnoglneis [[Dirndl|Dirndal]] <br/>
owa niglnogln deaf i s net.

====Stänkarein====
Da zwoatbeliabtaste Gstanzlinhoid:

Buama wanns Raffa woits <br/>
brauchts es grod sogn <br/>
s'Messa is gschliffm <br/>
und d'Faist, de san glodn <br/>
<br />
Mei Vadda is a Jaga, <br />
A Hund, an odrahta, <br />
Gehd aus mit da Bichs, <br />
Oba hoam bringt a nix.

====Unsinn====
Da Inhoid vo Gstanzln ko oba aa voi unsinnig sei:

<poem>Da Boch is iwa d'Stross auffigrunna
d'Fisch hom vo de Bam owagsunga
d'Kia hom si Schwoimnesta baut
do hom d'Leit gschaut.</poem>

<poem>Mia san insa drei Briada,
und mia samma vom Leara
duat koana koa Guat
owa dafia samma meara.</poem>

== Legendäre Gstanzldichta und Gstanzlsänga ==

* Franz von Kobell (1803-1882) 
* Karl Stieler (1842-1885) 
* Max Dingler (1883-1961):
* Da [[Roider Jackl]] (1906-1975)

== Literatua ==

* Hans-Peter Falkner: *1234 Gstanzln & CD.* Bibliothek der Provinz, 2. Auflog 1997.
* Ilka Peter: *Gaßlbrauch und Gaßlsprüch in Österreich.* Neuauflage. Alfred Winter, Soizburg 1981, ISBN 3-85380-027-0.
* Herbert Seiberl, Johanna Palme: *Gstanzln aus dem Salzkammergut.'' 730 Vierzeiler. Alpenpost, Bad Aussee 1992, ISBN 3-9500359-1-5.

## Im Netz
* https://web.archive.org/web/20071117131141/http://www.helmut-zenz.de/gstanzln.html
* https://web.archive.org/web/20081226220135/http://www.sauschneider.info/
* https://web.archive.org/web/20081203091648/http://www.gstanzln.com/
* Gstanzl anhören
* Video: Ausseer Landler – Paschen & Gstanzl singen
* Video: Innviertler Landler – Krammerer Zeche (mit achtzeiligen Gstanzln)
* Einige Nachbemerkungen zum Gstanzlsinger-Seminar in Waldhausen am 16.11.2002 von Helmut Zenz SDB
* Volksmusik - fetzig - subtil - weisig - haxnreißerisch "Koane Tanzl ohne Gstanzl!" - Seitn aus Riad im Innkreis.
* volksmusik.cc Gstanzl-Text online, Landla, Untaschdaira etc.